  Виталий Пронин Дэри ёросысь Пероггуртысь «Кильтырнаос».Дэри ёросысь Пероггуртысь «Кильтырнаос» ансамбле ветлӥсь нылкышноос Анай кыллэсь нуналзэ но Вӧйкелянэз гуртысьтызы бигер но ӟуч эшъёсынызы ӵош пумитазы. Библиотекае нылкышноос асьсэ дӥськутъёсынызы но пыжиськем-пӧрамъёсынызы лыктӥзы. Ӝытбыт чузъяськизы пӧртэм выжы калыкъёслэн кылбуръёссы но кырӟанъёссы.- Библиотекарьёслы Любовь Лесковалы но Любовь Рябцевалы бадӟым тау кареммы потэ, - шуэ «Кильтырнаос» ансамблен кивалтӥсь Зоя Ушакова. - Соос ми борды итӥськизы, милемлы юрттӥськизы. Оглом вераса, ужрадмы туж чебер но сюлмысь кенешонлы пӧрмиз. Милям, городлы матын улӥсьёслэн, ваньмылэн йыр висёнмы одӥг - нылпиос ӟучомо. анай кылэз утён борды быдэс гуртэн но ёросэн басьтӥськыны кулэ.Ӝӧк сьӧрын кырӟаса, сюлмысь вераськыса но чай юыса, нылкышноос кема гинэ пукизы. Нош люкиськизы, бигеръёслы но ӟучъёслы тодмо удмурт «Лымы тӧдьы» кырӟанэз кырӟаса.Любовь Тихонова    Теги: гуртулон  